CELEX: 62015CN0400
Language: et
Date: 2015-07-23 00:00:00
Title: Kohtuasi C-400/15: Eelotsusetaotlus, mille on esitanud Bundesfinanzhof (Saksamaa) 23. juulil 2015 – Landkreis Potsdam-Mittelmark versus Finanzamt Brandenburg

3.11.2015   
            
            
               ET
            
            
               Euroopa Liidu Teataja
            
            
               C 363/19
            
         Eelotsusetaotlus, mille on esitanud Bundesfinanzhof (Saksamaa) 23. juulil 2015 – Landkreis Potsdam-Mittelmark versus Finanzamt Brandenburg
   (Kohtuasi C-400/15)
   (2015/C 363/24)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja: Landkreis Potsdam-Mittelmark
   
      Vastustaja: Finanzamt Brandenburg
   
      Eelotsuse küsimus
   
   Saksa Umsatzsteuergesetz’i (käibemaksuseadus, edaspidi „UStG”) § 15 lõike 1 teine lause sätestab, et kauba tarnimist, importi või ühendusesisest soetamist ei loeta juhul, kui ettevõtja kasutab kõnealust kaupa vähem kui 10 % ulatuses ettevõtluse eesmärgil, teostatuks ettevõtluse eesmärgil – ja välistab sellisel juhul sisendkäibemaksu mahaarvamise.
   Nimetatud säte põhineb nõukogu 19. novembri 2004. aasta otsuse 2004/817/EÜ (1), artiklil 1, mille kohaselt on Saksamaal erandina direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta) artikli 17 lõikest 2 lubatud jätta kulutused kaupadele ja teenustele täielikult välja käibemaksu mahaarvamisõiguse kohaldamisalast, kui kõnealuseid kaupu ja teenuseid kasutatakse üle 90 % ulatuses maksukohustuslase või tema töötajate eraotstarbeks või üldiselt mitteäriliseks otstarbeks.
   Kas see õigus kehtib – selle sõnastuse kohaselt – ainult juhtudel, mis on sätestatud kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas artikli 6 lõikes 2 (nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikkel 26), või peale selle kõigil juhtudel, mil kaupa või teenust kasutatakse vaid osaliselt majandustegevuseks?
   
      (1)  ELT L 357, lk 33.